《登文昌宫延禧宝塔》
明代·刘克平

芙蓉青削海天中，去住吾生此断蓬。转世谁知金粟佛，凭高聊御太王风。

十年两度题诗过，千界诸山入眼同。莫遣淹留催落日，暮云天外乱归鸿。

作者简介：刘克平，字道子。番禺人，从化籍。格幼子。明神宗万历间诸生。工诗古文辞，善六书花卉。后以兵宪李公聘修《石室志》，溽暑中感疾卒。年三十七。清雍正《从化县新志》卷三、清道光《广东通志》卷二八○有传。